
Seasamh na Scoile maidir le Bulaíocht
Creideann pobal scoil _______________________ go bhfuil sé de cheart ag gach dalta oideachas a fháil atá saor ó eagla agus ó imeaglú. 

Féachann na hoidí sa scoil seo agus baill foirne eile, ar bhonn leanúnach, le timpeallacht a chothú sa scoil atá saor ó bhulaíocht. 

Measann an scoil seo gur sárú tromchúiseach ar chearta duine í bulaíocht agus gur bagairt thromchúiseach í d’fhéinmheas agus d’fhéinmhuinín an dalta/na ndaltaí a ndírítear orthu.  Mar sin, ní ghlacann an scoil seo le bulaíocht de chineál ar bith.

Caitear go dáiríre le gach tuairisc faoi bhulaíocht agus déileáiltear leis, agus aird chuí á tabhairt ar leas an dalta/na ndaltaí a bhfuiltear ag díriú orthu agus an duine/na daoine a rinne an cion.

Is é an chéad rud a chaithfear a dhéanamh má thagann cás bulaíochta chun cinn, ná deireadh a chur leis an mbulaíocht, (agus sa chaoi sin an duine/na daoine a ndírítear orthu a chosaint) agus na fadhbanna a réiteach agus an caidreamh lena mbaineann a athbhunú chomh fada agus is indéanta trí úsáid a bhaint as cur chuige ‘Ceartaigh is ná Cáin’.

Bítear ag súil go gcuideoidh gach dalta le timpeallacht shábháilte a chruthú agus a choinneáil sa scoil.  Má fhaigheann aon duine amach faoi aon chás bulaíochta laistigh nó lasmuigh den scoil, a bhaineann le nó a bhfuil tionchar aige ar bhaill de phobal na scoile, ba chóir dóibh é sin a chur in iúl do dhuine fásta freagrach a bhfuil muinín aige/aici as nó aisti.  Tá bulaíocht chomh tromchúiseach sin nach féidir gan é a thuairisciú.

Spreagtar rannpháirtíocht na ndaltaí i saol na scoile go ginearálta trí struchtúir reatha na scoile.  Cuid den rannpháirtíocht sin is ea feasacht ar bhulaíocht, agus a bheith toilteanach beart a dhéanamh chun í a chosc nó a stopadh.

Beartas Frithbhulaíochta
1. I gcomhréir le riachtanais an Acht Oideachais (Leas) 2000 agus na dtreoirlínte faoi chód iompair a d'eisigh an Bord Náisiúnta um Leas Oideachais tá an beartas frithbhulaíochta seo a leanas glactha ag Bord Bainistíochta  _______________________ mar chuid de chód iompair iomlán na scoile. Géilleann an beartas go huile agus go hiomlán do riachtanais Ghnásanna Frithbhulaíochta Bunscoile agus Iar-bhunscoile a foilsíodh i Meán Fómhair 2013.

2. Aithníonn an Bord Bainistíochta a thromchúisí atá iompar bulaíochta agus a dhiúltaí a d'fhéadfadh a thionchar a bheith ar dhaltaí, agus geallann an scoil dá réir cloí leis na príomhphrionsabail dea-chleachtais seo a leanas agus iompar bulaíochta á chosc agus á chomhrac. 

· Cultúr dearfach a bheith i réim sa scoil:

· ina nglactar go fonnmhar le difríocht agus le héagsúlacht agus ina léirítear meas ar chuimsitheacht; 

· ina spreagtar daltaí chun iompar bulaíochta a nochtadh agus a phlé i dtimpeallacht neamhbhagrach; agus

· ina gcuirtear caidreamh bunaithe ar mheas chun cinn ar fud phobal na scoile;

· Ceannaireacht éifeachtach; 

· Cur chuige scoile uile;

· Tuiscint i bpáirt faoin rud is bulaíocht ann agus faoin tionchar is féidir a bheith aige

· Feidhmiú straitéisí oideachais agus coiscthe (lena n-áirítear bearta chun feasacht a mhúscailt)

· a chothaíonn ionbhá, meas agus athléimneacht sna daltaí; agus 

· ina dtéitear i ngleic go sainráite le cibearbhulaíocht agus le bulaíocht bunaithe ar aitheantas, lena n-áirítear bulaíocht homafóbach agus trasfóbach;

· Maoirseacht agus monatóireacht éifeachtach ar dhaltaí;

· Tacaíochtaí don fhoireann;

· Teagmhais bhulaíochta a thaifeadadh agus a imscrúdú ar shlí chomhsheasmhach agus obair leantach a dhéanamh ina dtaobh (lena n-áirítear straitéisí aitheanta idirghabhála a úsáid); agus

· Meastóireacht leanúnach ar a éifeachtaí atá an beartas frithbhulaíochta.

3. I gcomhréir le Gnásanna Frithbhulaíochta Bunscoile agus Iar-bhunscoile seo é an sainmhíniú ar bhulaíocht:

An rud a thuigtear le bulaíocht ná iompar diúltach neamhiarrtha, bíodh sé i bhfoirm iompar briathartha, síceolaíoch nó fisiciúil, a dhéanann duine aonair nó grúpa in aghaidh duine nó daoine eile, agus a dhéantar arís agus arís eile. 

Áirítear na cineálacha iompair bhulaíochta seo a leanas ar an sainmhíniú ar bhulaíocht:

· duine a fhágáil as an áireamh d'aon ghnó, gabháil do chúlchaint mhailíseach agus do chineálacha eile caidrimh bhulaíochta idir dhaoine; 

· cibearbhulaíocht; agus 

· bulaíocht bunaithe ar aitheantas, ar nós bulaíocht homafóbach, bulaíocht chiníoch, bulaíocht bunaithe ar bhallraíocht den Lucht Siúil agus bulaíocht ar dhuine faoi mhíchumas nó ar dhuine a bhfuil riachtanais speisialta oideachais aici/aige. 

Ní chuimsíonn an sainmhíniú seo ar bhulaíocht teagmhais aonraithe nó teagmhais aon uaire d'iompar diúltach d'aon turas, lena n-áirítear téacsteachtaireacht mhaslach nó goilliúnach aon uaire nó teachtaireachtaí príobháideacha eile agus ba cheart déileáil leo, mar is cuí, de réir chód iompair na scoile. 

Ach, i bhfianaise an bheartais seo, féachfar ar theachtaireacht, íomhá nó ráiteas poiblí goilliúnach aon uaire ar shuíomh Gréasáin líonra poiblí nó ar fhóram poiblí eile ar féidir an teachtaireacht, an íomhá nó an ráiteas sin a fheiceáil air agus/nó a bheith athráite ag daoine eile mar iompar bulaíochta.  

Iompar diúltach nach n-áirítear sa sainmhíniú seo ar bhulaíocht, déileálfar leis de réir chód iompair na scoile. 
Áirítear leis an sainmhíniú seo raon leathan iompair, béil nó scríofa, fisiciúil nó sóisialta, cibé an bhfuil sé dírithe ar dhuine nó ar mhaoin, cibé acu a dhéantar é go díreach nó go hindíreach nó trí mheán leictreonach nó eile, a d’fhéadfadh dochar a dhéanamh do dhalta nó an bonn a bhaint d’fhéinmheas nó d’fhéinmhuinín an duine sin.  

Tá liosta in Aguisín 1 de shmpalaí sonracha d’iompar bulaíochta.  Ní chuimsíonn an liosta sin gach cás.

Gheofar eolas breise ar na cineálacha éagsúla bulaíochta i Roinn 2 de na Gnásanna Frithbhulaíochta Bunscoile agus Iar-bhunscoile. 
4. Tá ‘Múinteoir(í) Ábhartha’ (nó múinteoirí ón bhfoireann frithbhulaíochta) le himscrúdú agus le déileáil le bulaíocht sa scoil seo i mbliana (mar a éilítear i nGnásanna, Aguisín 1 – Teimpléad Beartais Frithbhulaíochta alt 4) léirithe in Aguisín 4 thíos.

5. Seo a leanas na straitéisí oideachais agus coiscthe (lena n-áirítear straitéisí a bheidh dírithe go sonrach ar an gcibearbhulaíocht agus ar bhulaíocht bunaithe ar aitheantas) a bheidh in úsáid sa scoil (Féach Roinn 6.5 de na Gnásanna Frithbhulaíochta Bunscoile agus Iar-bhunscoile):
· Modúl frithbhulaíochta an chláir OSPS mar a bhaineann sé le gach scoilbhliain, agus

· Na cleachtaí um múscailt feasachta ón snáithe ‘Múscailt Feasachta’ de chlár an Fheachtais Frithbhulaíochta, mínítear go réamhghníomhach nádúr agus éagsúlacht, cúiseanna agus drochthorthaí na bulaíochta agus an fáth nach féidir glacadh léi.
Trí mheascán de chleachtaí ó na cláir sin gach mí, gheobhaidh na daltaí taithí ar thart ar 8 gcleachtadh um múscailt feasachta gach bliain.  Sa phróiseas:
· Cabhraítear leis na daltaí ceist na bulaíochta a scrúdú ar bhealach socair réasúnach, i bhfad ó chomhthéacs cásanna áirithe bulaíochta agus mar sin éiríonn siad níos feasaí ar nádúr na bulaíochta agus ar na cineálacha éagsúla a d’fhéadfadh a bheith i gceist.

· Cuirtear in iúl do na daltaí go mbíonn drochthorthaí ag bulaíocht i gcónaí dóibh siúd a ndírítear orthu, fiú mura mbíonn sé sin soiléir i gcónaí ag an am.

· Spreagtar na daltaí chun iompar bulaíochta a aithint, diúltú di agus í a thuairisciú uathu féin nó le linn suirbhéanna a úsáidtear go rialta sa scoil gach bliain – m.sh. suirbhé i lár gach téarma ar na daltaí go léir atá in ann léamh agus scríobh. 

Trí chur i láthair nó cleachtaí eile, cuirtear an fhoireann scoile agus na tuismitheoirí/caomhnóirí ar an eolas faoi nádúr na bulaíochta agus na comharthaí sóirt a thabharfadh le fios go bhfuil bulaíocht á déanamh ar dhalta.  Moltar dóibh a bheith airdeallach agus iad ag faire amach do chomharthaí bulaíochta agus aon amhras faoi bhulaíocht a d’fhéadfadh a bheith acu a thuairisciú don ‘Múinteoir Ábhartha’ (nó múinteoir ón bhfoireann frithbhulaíochta) i gcás baill foirne nó aon bhall foirne i gcás tuismitheoirí/caomhnóirí.  

Trí thuairiscí rialta i nuachtlitreacha scoile agus cumarsáidí eile, chomh maith le cruinnithe le grúpaí tuismitheoirí/caomhnóirí cuirtear ar an eolas iad go rialta faoi bhearta frithbhulaíochta na scoile agus spreagtar iad chun tacú leo.

·  Lá nó seachtain bhliantúil frithbhulaíochta nó cairdis (más bainteach),

·  Eile (más bainteach) . . .

6. Seo a leanas straitéisí na scoile chun iompar bulaíochta a nochtadh agus imscrúdú, chun obair leantach a dhéanamh ina dtaobh agus chun iompar bulaíochta a thaifeadadh mar aon leis na straitéisí idirghabhála bunaithe a úsáidfidh an scoil chun déileáil le cásanna d'iompar bulaíochta (m.sh. tá an cur chuige “4 Chéim Riachtanach” atá ar fáil ón rannán ‘Cásanna Bulaíocht a Réiteach’ de shuíomh gréasáin an Fheachtais Frithbhulaíochta):  
(Féach Roinn 6.8 de na Gnásanna Frithbhulaíochta Bunscoile agus Iar-bhunscoile):
· Fiosraíonn an ‘Múinteoir Ábhartha’ (nó múinteoir ón bhfoireann frithbhulaíochta) gach cás bulaíochta tuairiscithe nó amhrasta, cibé acu laistigh den scoil nó lasmuigh di ach a bhfuil tionchar aici laistigh den scoil, d’fhonn teacht ar an bhfírinne agus deireadh a chur le haon iompar dá leithéid. 

· Toisc go mbíonn an bhulaíocht ceilte ar mhúinteoirí go minic agus nach dtuairiscítear í úsáidtear suirbhéanna “féach ar gach rud” do dhaltaí go rialta (m.sh. gach leath téarma) chun cásanna bulaíochta a d’fhéadfadh a bheith ann a aimsiú, rud a ligeann do dhaltaí moladh a thabhairt dá múinteoir cé leis ar cheart dó/di labhairt faoi na cásanna sin.

· Coimeádann an Scoil, tríd an ‘Múinteoir Ábhartha’ (nó múinteoir ón bhfoireann frithbhulaíochta) an ceart aici féin iarraidh ar dhalta ar bith cuntas a scríobh ar ar tharla, mar chuid d’imscrúdú.  Nós imeachta caighdeánach a bheidh anseo agus ní gá go gciallódh sé go bhfuil dalta ar bith ciontach as drochiompar.

· Cuireann an 'Múinteoir Ábhartha' (nó múinteoir ón bhfoireann frithbhulaíochta) a ghníomhaíonn in loco parentis agallamh ar dhaltaí a líomhnaítear go raibh baint acu le bulaíocht, chun cineál agus méid na bulaíochta agus aon chúiseanna atá leis a fháil amach.  Sa chás go raibh siad gafa le hiompar bulaíochta iarrtar orthu gealltanas ceangailteach a shíniú go gcaithfidh siad go cothrom, ceart agus go measúil le gach dalta lena n-áirítear an dalta/na daltaí a bhfuiltear ag díriú orthu.

· Ní chuireann an 'Múinteoir Ábhartha' (nó múinteoir ón bhfoireann frithbhulaíochta) an milleán ar aon duine ach déileálann sé nó sí le bulaíocht mar rud ar féidir agus nach mór a leigheas.  Leagann sé/sí béim ar an chaoi nach bhfuiltear ag iarraidh pionós a ghearradh ar bhulaí ach labhairt leo, a mhíniú cé chomh dochrach agus chomh gortach is atá an bhulaíocht agus gealltanas a lorg go gcuirfear deireadh léi.  Má thugann siad an gealltanas sin agus má dhéanann siad dá réir ní bheidh aon phionós i gceist agus deireadh an scéil a bheidh ann.  Mar sin ní bhíonn daltaí a thuairiscíonn bulaíocht ag tarraingt trioblóide ar daoine eile ach cuireann siad ar a gcumas éirí as an trioblóid a d’fhéadfadh a bheith acu sa deireadh thiar dá leanfadh an bhulaíocht ar aghaidh.

· Nuair a bhíonn imscrúdú críochnaithe agus/nó cás bulaíochta réitithe, scríobhfaidh an 'Múinteoir Ábhartha' (nó múinteoir ón bhfoireann frithbhulaíochta) tuairisc ina mbeidh torthaí an imscrúdaithe, an straitéis ar glacadh léi agus toradh na hidirghabhála, chomh maith le haon eolas ábhartha eile.
· Má bhíonn gealltanas den sórt sin sínithe ag dalta ach go roghnaíonn sé/sí an gealltanas sin a bhriseadh agus leanúint ar aghaidh le bulaíochta, cuirfear tuismitheoir(í)/caomhnóir(í) an duine sin ar an eolas, ag an “luathchéim” sin, (Nósanna Imeachta 6.8.9). (xiv)) agus iarrfar orthu gealltanas a linbh a chomhshíniú.  Dá sáródh an dalta an gheallúint bhreise sin trí tuilleadh bulaíochta bhreathnófaí air mar rud an-tromchúiseach agus d’fhéadfadh údaráis na scoile pionóis a ghearradh dá bharr (Féach pionóis thíos).

· Coimeádtar na doiciméid go léir slán sa scoil maidir le cásanna bulaíochta agus an chaoi ar réitíodh iad.

· Pionóis:

Sa chás go bhfaightear amach go bhfuil dalta gafa le hiompar bulaíochta, go bhfuil gealltanas foirmiúil tugtha aige stop a chur leis agus go bhfuil an gealltanas sin sáraithe aige, is féidir aon cheann de na pionóis seo a leanas a ghearradh:

· Don (chéad) shárú gealltanais – .i. tosú ag bulaíocht arís – d’fhéadfadh go mbeadh air/uirthi gealltanas eile a shíniú, a bheidh comhshínithe ag tuismitheoir/caomhnóir;

· Ní dócha go sárófar (dara) gealltanas ach má tharlaíonn sé – .i. má thosaíonn an dalta ag bulaíocht arís – féadfaidh an ‘Múinteoir Ábhartha’ (nó múinteoir ón bhfoireann frithbhulaíochta) dul i dteagmháil le tuismitheoir(í)/caomhnóir(í) chun iad a chur ar an eolas faoi nádúr agus méid na bulaíochta agus an cheist a phlé leo d’fhonn teacht ar thuiscint níos fearr ar na cúiseanna atá leis an iompar sin, bearta a mholadh chun freastal ar riachtanais a bpáiste agus straitéis a aontú faoina seasfaí leis an ngealltanas go gcuirfí deireadh leis an mbulaíocht; 

· Ní dócha ar chor ar bith go sárófar an (tríú) gealltanas ach má tharlaíonn sé sin féadfar cuireadh a thabhairt do thuismitheoir(í)/caomhnóir(í) teacht chuig cruinniú leis an ‘Múinteoir Ábhartha’ (nó múinteoir ón bhfoireann frithbhulaíochta) agus an Príomhoide agus féadfar smachtbhanna a ghearradh ar an dalta de réir Chód Iompraíochta na scoile.  

· Ní dócha ar chor ar bith agus rud neamhghnách amach is amach a bheadh ann dá sárófaí (an ceathrú) gealladh – féadfar an cás a chur faoi bhráid an Bhoird Bainistíochta agus féadfar pionóis eile a ghearradh de réir Chód Iompraíochta na scoile.

7. Seo a leanas clár tacaíochta na scoile do dhaltaí a ndearnadh bulaíocht orthu agus do dhaltaí a rinne bulaíocht.  (Féach Roinn 6.8 de na Gnásanna Frithbhulaíochta Bunscoile agus Iar-bhunscoile):
· Do dhaltaí a ndearnadh bulaíocht orthu (mar a éilítear faoi Nósanna Imeachta 5.2.2 (vii) agus Aguisín 1. 7.):

· Deireadh a chur le bulaíocht,

· cultúr na scoile a athrú trí fheasacht a mhúscailt go leanúnach chun (a) níos mó measa a chothú ar dhaltaí a ndéantar bulaíocht orthu agus ar gach dalta agus (b) níos mó comhbhá a chothú i leith daltaí a ndéantar bulaíocht orthu agus tacaíocht a thabhairt dóibh;

· A chur in iúl go soiléir nach bhfuil locht ar bith ar an ndalta a ndéantar bulaíocht air ná uirthi (bíonn seo ag teastáil chun daltaí a ndéantar bulaíocht orthu a chur ar a suaimhneas), trí mhúscailt leanúnach feasachta agus na daltaí atá páirteach sa bhulaíocht a aithint go tapa agus cásanna bulaíochta a réiteach go tapa agus, nuair a bhíonn siad réitithe féadfaidh na daltaí a ndearnadh bulaíocht orthu ráiteas tionchair íospartaigh a chomhlánú,

· Tacaíocht imleor agus/nó áiseanna comhairleoireachta a chur ar fáil do dhaltaí a bhfuil gá acu leo (daltaí a bhfuil an chuma orthu nach bhfuil an teacht aniar céanna iontu agus go bhfuil siad níos moille teacht chucu féin, cairde a dhéanamh agus taitneamh a bhaint as saol na scoile arís), agus é sin a chur ar fáil go tráthúil laistigh nó lasmuigh den scoil.

· Cabhrú le daltaí a bhfuil bulaíocht déanta orthu a bhféinmhuinín a ardú trína spreagadh le bheith páirteach i ngníomhaíochtaí a chuidíonn le cairdis agus scileanna sóisialta a fhorbairt (m.sh. a bheith rannpháirteach in obair ghrúpa sa rang agus i ngníomhaíochtaí seach-churaclaim grúpa nó foirne le linn nó tar éis na scoile).

· ‘córas cairde’ a chur i bhfeidhm sa scoil (más ábhartha).

· Maidir le daltaí a ndearna bulaíocht ar dhaltaí: (mar a cheanglaítear faoi Nósanna Imeachta 5.2.2 (vii)):

· A chur in iúl go soiléir nach gcuirtear an milleán ná pionós ar dhaltaí a éiríonn as bulaíocht agus go dtosaíonn siad arís le ‘scláta glan,’

· A chur in iúl go soiléir go bhfuil an rud ceart, onórach déanta ag daltaí a éiríonn as bulaíocht agus moladh a thabhairt dóibh as sin, 

· bealaí eile a lorg chun “breith orthu agus an rud ceart á dhéanamh acu” agus moladh cuí a thabhairt dóibh, 

· Tacú leo deacrachtaí foghlama a shárú trí Fhoireann Tacaíochta a sholáthar agus deacrachtaí mothúchánacha agus/nó sóisialta a shárú trí bhainistíocht ranga agus tréadchúram laistigh den scoil, 

· Cabhrú leo siúd a bhfuil féinmheas íseal acu trína spreagadh le bheith páirteach i ngníomhaíochtaí a fhorbraíonn cairdis agus scileanna sóisialta (m.sh. rannpháirtíocht in obair ghrúpa sa rang agus i ngníomhaíochtaí seach-churaclaim grúpa nó foirne le linn nó tar éis na scoile). 

· Straitéisí foghlama a úsáid ar fud na scoile agus sa churaclam chun cabhrú chun mothúcháin fhéinfhiúntais na ndaltaí a fheabhsú, lena n-áirítear deiseanna a chruthú chun moladh cuí a thabhairt,

· Agus muid ag déileáil le hiompar diúltach i gcoitinne, ba cheart múinteoirí agus tuismitheoirí a spreagadh chun díriú ar iompar dúshlánach agus tacaíocht a thabhairt don leanbh fad atá an drochiompar á cheartú, 

· Agus muid ag iarraidh réiteach a fháil ar bhulaíocht agus tosach nua a thairiscint mar aon le ‘scláta glan’ gan aon mhilleán a ghealladh mar mhalairt ar an ngealltanas a chomhlíonadh chun éirí as.

· Tacaíocht imleor agus/nó áiseanna comhairleoireachta a chur ar fáil chun cabhrú le réiteach a fháil ar na buncheisteanna dóibh siúd a bhfuil gá acu leo, laistigh nó lasmuigh den scoil de réir mar is cuí, agus chun cabhrú leo foghlaim conas freastal ar a gcuid riachtanas gan sárú a dhéanamh ar chearta daoine eile.  

8. Maoirseacht agus Monatóireacht Éifeachtach ar Dhaltaí
Deimhníonn an Bord Bainistíochta go bhfuil beartais agus cleachtais chuí mhaoirseachta agus monatóireachta i bhfeidhm chun iompar bulaíochta a chosc agus chun déileáil leis agus chun idirghabháil luath a éascú más féidir.
9. An Ciapadh a Chosc 
Deimhníonn an Bord Bainistíochta go ndéanfaidh an scoil, de réir a oibleagáidí faoin reachtaíocht chomhionannais, gach beart is indéanta go praiticiúil chun daltaí agus baill foirne a chosaint ar chiapadh gnéasach agus ar chiapadh ar aon cheann de na naoi bhforas, mar atá inscne lena n-áirítear trasinscne, stádas sibhialta, stádas teaghlaigh, treoshuíomh gnéasach, reiligiún, aois, míchumas, cine nó ballraíocht den Lucht Siúil.
10. Ghlac an Bord Bainistíochta an beartas seo an _____________________ [dáta]. 
11. Tá an beartas seo ar fáil do phearsanra na scoile, foilsíodh é ar shuíomh Gréasáin na scoile (nó mura bhfuil suíomh ag an scoil, tá sé ar fáil ar shlí eile do thuismitheoirí agus do dhaltaí ar iarratas) agus do Chumann na dTuismitheoirí (más ann dó). Cuirfear cóip den bheartas seo ar fáil don Roinn agus do phátrún na scoile má iarrtar é. 
12. Athbhreithneoidh an Bord Bainistíochta an beartas agus a fheidhmiú uair amháin i ngach scoilbhliain. Cuirfear fógra scríofa gur athbhreithníodh beartas frithbhulaíochta na scoile ar fáil do phearsanra na scoile, foilseofar é ar shuíomh Gréasáin na scoile (nó mura bhfuil suíomh ag an scoil, cuirfear é ar fáil ar shlí eile do thuismitheoirí agus do dhaltaí ar iarratas) agus do Chumann na dTuismitheoirí (más ann dó).  Cuirfear taifead den athbhreithniú agus a thoradh a chur ar fáil don phátrún agus don Roinn, leis, má iarrtar é. 
Sínithe: ____________________________________                   Síniú: ___________________________
                 (Cathaoirleach an Bhoird Bhainistíochta)                                                    (Príomhoide)
Dáta: __________________                                                        
Dáta: __________________
Dáta an chéad athbhreithnithe eile: __________________
Aguisín 1 – Samplaí d’Iompar Bulaíocht
Cad is bulaíocht ann?  Is iompar í
(a) a dhéantar d’aon ghnó, (b) atá goillúnach agus (c) a dhéantar arís agus arís eile, e.g.
· Sracfhéachaintí doicheallacha
· Scigireacht 
· Ainmneacha a ghlaoch 
· Spochadh as duine 
· Magadh faoi dhuine 
· Spochadh as duine maidir le: 
· tréithe 
· cúlra 
· teaghlach 
· Ráflaí  a scaipeadh faoi dhuine
· Bréaga a scaipeadh faoi dhuine
· Glaonna fóin maslacha 
· Teachtaireachtaí téacs maslacha 
· Teachtaireachtaí doicheallacha a chur ar an idirlíon 
· Pictiúir dhoicheallacha a chur ar an idirlíon 
· Aonrú/eisiamh ó ghrúpghníomhaíocht 
· Imeaglú – labhartha nó trí chomharthaíocht choirp 
· Ag cur iachall ar dhuine rudaí a dhéanamh  nach mian leis/léi a dhéanamh 
· Ionsaitheacht fhisiciúil: 
· brú 
· cor coise 
· bualadh
· dorn a thabhairt 
· Seilbh a chur i bhfolach 
· Seilbh a thógáil 
· Cur isteach ar sheilbh, 
· Dochar a dhéanamh do sheilbh 
· Airgead a shracadh

· Seilbh a shracadh 

Má tharlaíonn aon cheann nó níos mó díobh seo do dhalta arís is arís eile,

tá bulaíocht á déanamh air/uirthi – is cuma cén ainm eile a thugtar ar an iompar.
Aguisín 2 – Aguisín 2 ar Lean – Samplaí: Cleachtaí Coiscthe/Méadaithe Feasachta

ón bhFeachtas Frithbhulaíochta, Snáithe 1 – Lámhleabhar Feasachta a Mhúscailt

do dhaltaí idir 12 agus 18 mbliana d’aois agus Pobal na Scoile Uile



Aguisín 3 – Cásanna Féideartha Bulaíocht a Réiteach – do dhaltaí idir 12 agus 18 mbliana d’aois
(Riachtanach faoi Nósanna Imeachta 5.2.2 (v)/(vi),5.3.1 (viii) & Aguisín 1.6)

Ó: Feachtas Frithbhulaíochta Snáithe 2 – Lámhleabhar Staideanna Bulaíocht a Réiteach



Aguisín 4

An ‘Múinteoir(í) Ábhartha’ chun cásanna bulaíochta féideartha sa scoil seo a fhiosrú agus chun déileáil leo (mar a éilítear sna Nósanna Imeachta Frithbhulaíochta do Bhunscoileanna agus d’Iarbhunscoileanna, 2013, Aguisín 1 – Teimpléad Beartas Frithbhulaíochta, alt 4)

Múinteoir: ____________________________ dó rang _________________________________
Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________

Múinteoir: ____________________________ dó rang _________________________________




























An Cúigiú Bliain (Aois 16-17):


Cleachtadh 2.5.1:	"Leanne Wolfe Diaries" - Closláithreoireacht ó RTÉ & an bhileog oibre a ghabhann leis


Cleachtadh 2.5.2:	"ARE YOU HOMOPHOBIC – Bullying at School" - Físeán YouTube & an bhileog oibre a ghabhann leis


Cleachtadh 2.5.3:	"Anti Bullying Cyber Bullying" - Físeán YouTube & an bhileog oibre a ghabhann leis


Cleachtadh 2.5.4:	"To This Day Project – Shane Koyczan" - Físeán YouTube & plé ina dhiaidh


Cleachtadh 2.5.5:	"Break Bullying: Not in the Break Room, Not on the Playground" - Físeán YouTube & an bhileog oibre a ghabhann leis


Cleachtadh 2.5.6:	“Mean Girls” Físeán YouTube & an bhileog oibre a ghabhann leis


Cleachtadh 2.5.7:	Comórtas líníochta


Cleachtadh 2.5.8:	Comórtas do ghearrscéal 


+	Suirbhéanna: 	Ón mír Iarbhunscoil/Eachtraí (ceann amháin ar a laghad gach leath-théarma). Tá an cur chuige 'Athrú seachas Milleán' le míniú roimh gach suirbhé


An Séú Bliain (Aois 17-18)


Cleachtadh 2.6.1:	"Bully for You" - Scannán faisnéise & an bhileog oibre a ghabhann leis


Cleachtadh 2.6.2:	"Stand Up! – Don’t Stand for Homophobic Bullying" - Físeán YouTube & an bhileog oibre a ghabhann leis


Cleachtadh 2.6.3	"Cyberbullying PSA" - Físeán YouTube & an bhileog oibre a ghabhann leis


Cleachtadh 2.6.4:	"Your Social Life- Anti Cyberbullying video" - Físeán YouTube & an bhileog oibre a ghabhann leis


Cleachtadh 2.6.7:	Comórtas líníochta


Cleachtadh 2.6.8:	Comórtas do dhán 


+	Suirbhéanna: 	Ón mír Iarbhunscoil/Eachtraí (ceann amháin ar a laghad gach leath-théarma). Tá an cur chuige 'Athrú seachas Milleán' le míniú roimh gach suirbhé


Gach Bliain: (Aois 12 - 18):


Acmhainní Frithbhulaíochta Curaclaim:  	OSPS, OSSP, Oideachas Reiligiúnach, agus/nó ábhair eile a thacaíonn leis an obair frithbhulaíochta 


Cuairteanna Scoile:	Dráma/Cainteoir Frithbhulaíochta ar Cuairt má bhíonn a leithéid ar fáil/in acmhainne 


Feasacht i measc na Foirne:


An Chéad Bhliain – 		Cleachtadh 2.1.5: "Too Scared for School” – Scannán faisnéise (4 chás-Staidéar) 


An Cúigiú Bliain – 	Cleachtadh 2.5.4 – “To This Day Project – Shane Koyczan.” 


An Cúigiú Bliain – 	Cleachtadh 2.5.5 – “Break  Bullying: Not  in the  Break  Room, Not  on the 


	Playground.” 


Mír na hOiliúna do Mhúinteoirí – 	Cleachtadh 01: Cur i Láthair PowerPoint ar an mbulaíocht agus ar an gcaoi a n-oibríonn an Feachtas Frithbhulaíochta 


Mír na hOiliúna do Mhúinteoirí – 	Cleachtadh 03: Cur i Láthair PowerPoint ar an mBulaíocht agus ar an gCibearbhulaíocht do Mhúinteoirí agus do Thuismitheoirí 


Dráma ar Cuairt: 		Rinneadh an fhoireann agus daltaí freastal ar Dhráma nó ar Chainteoir Frithbhulaíochta ar Cuairt 


Tuairiscí agus Buíochas Rialta: 	Curtha i láthair ag cruinnithe foirne, laethanta foirne, laethanta  inseirbhíse etc.


Feasacht i measc na dTuismitheoirí: 


Mír na hOiliúna do Mhúinteoirí – 	Cleachtadh  03:	Cur i Láthair PowerPoint ar an mBulaíocht agus ar an gCibearbhulaíocht do Mhúinteoirí agus do Thuismitheoirí 


Beartas:	Foilsiú an Bheartais Frithbhulaíochta i Réamheolaire/ar Shuíomh Gréasáin na Scoile / i nDialanna na nDaltaí


Nuachtlitreacha:		Míreanna rialta do thuismitheoirí sa nuachtlitir maidir le gníomhaíochtaí


Feasacht sa Scoil Uile:


Taispeáin in áiteanna lárnacha/poiblí sa scoil: (a) Eolas maidir le gníomhaíochtaí frithbhulaíochta


		(b) Fógra faoi imeachtaí frithbhulaíochta a bheidh ar siúl


		(c) Ainmneacha na ndaoine a bhuaigh comórtas frithbhulaíochta


		(d) Na hiarrachtaí a bhuaigh comórtas frithbhulaíochta.





		





												





Míniú a thabhairt ar an mbulaíocht agus cén fáth nach féidir glacadh léi


An Chéad Bhliain (Aois 12-13):


Cleachtadh 2.1.1:	(a) "Cineál Saoil - Suirbhé"  & (b) "Míniú ar dhearcadh na scoile ar bhulaíocht" & "Suirbhé Ranga maidir leis an mBunscoil" 


Cleachtadh 2.1.2: 	(a) "Cineálacha Bulaíochta" & (b) “Bulaíocht a aithint"  - Bileoga Oibre


Cleachtadh 2.1.3: 	"Childnet International - Cyberbullying"  - Físeán YouTube & an bhileog oibre a ghabhann leis


 Cleachtadh 2.1.4:	(a) Cur i láthair ar PowerPoint ar an gcibearbhulaíocht & (b) an bhileog oibre a ghabhann leis mar aon le bileog eolais


Cleachtadh 2.1.5:	"Too Scared for School" - scannán faisnéise agus an bhileog oibre a ghabhann leis


Cleachtadh 2.1.6:	“Homophobic Bullying | Your Stories” – Físeán YouTube & an bhileog oibre a ghabhann leis


Cleachtadh 2.1.7: 	Comórtas líníochta


Cleachtadh 2.1.8: 	Comórtas manaí  


+	Suirbhéanna: 	Ón mír Iarbhunscoil/Eachtraí (ceann amháin ar a laghad gach leath-théarma). Tá an cur chuige 'Athrú seachas Milleán' le míniú roimh gach suirbhé


An Dara Bliain (Aois 13-14):


Cleachtadh 2.2.1: 	(a) Ceistneoir Aiseolais & (b) "Iarmhairtí na Bulaíochta" & (c) " An chúis a ndéanann daoine bulaíocht" – Bileoga Oibre


Cleachtadh 2.2.2: 	"Bully Dance" - Físeán beoite YouTube & an bhileog oibre a ghabhann leis


Cleachtadh 2.2.3: 	"Silent Witnesses'' - DVD ón Ionad Frithbhulaíochta, Coláiste na Tríonóide & an bhileog oibre a ghabhann leis


Cleachtadh 2.2.4: 	"Response to Bullying" ón Dr. Ken Rigby – suirbhé pearsanta / bileog oibre


Cleachtadh 2.2.5:	"Deakin Says NO to Homophobia" - Físeán YouTube & an bhileog oibre a ghabhann leis


Cleachtadh 2.2.6: 	(a) "Anti Cyberbullying Video 3" - Físeán YouTube & an bhileog oibre a ghabhann leis & 


(b) "2013 Hillsboro YAC PSA Anti Cyber Bullying" - Físeán YouTube & an bhileog oibre a ghabhann leis 


Cleachtadh 2.2.7: 	Comórtas líníochta


Cleachtadh 2.2.8:	Comórtas do dhán gairid 


+	Suirbhéanna: 	Ón mír Iarbhunscoil/Eachtraí (ceann amháin ar a laghad gach leath-théarma). Tá an cur chuige 'Athrú seachas Milleán' le míniú roimh gach suirbhé


An Tríú Bliain (Aois 14-15):


Cleachtadh 2.3.1:	(a) "Ról na bhFéachadóirí” & Pictiúr ó Olweus  “Bulaíocht a aithint” – bileoga oibre


Cleachtadh 2.3.2:	"Daisy Chains" - Scannán gairid  & an bhileog oibre a ghabhann leis


Cleachtadh 2.3.3: 	"Caught in the Crowd" - Físeán ceoil YouTube ó Kate Miller-Heidke & an bhileog oibre a ghabhann leis


Cleachtadh 2.3.4:	(a) Agallamh Susan Boyle – Ábhar Riachtanach agus an bhileog oibre a ghabhann leis agus


		(b) "Susan Boyle First Audition" – Físeán YouTube


Cleachtadh 2.3.5:	"Stand Out: Against Homophobia in Schools Australia" - Físeán YouTube & an bhileog oibre a ghabhann leis 


Cleachtadh 2.3.6: 	"Anti-Cyber Bullying Tips (Loreto Letterkenny-Pupil Council)" - Físeán YouTube & an bhileog oibre a ghabhann leis 


Cleachtadh 2.3.7: 	Comórtas líníochta


Cleachtadh 2.3.8:	Comórtas drámaíochta


+	Suirbhéanna: 	Ón mír Iarbhunscoil/Eachtraí (ceann amháin ar a laghad gach leath-théarma). Tá an cur chuige 'Athrú seachas Milleán' le míniú roimh gach suirbhé


An Ceathrú Bliain (Aois 15-16):


Cleachtadh 2.4.1:	"The Leanne Wolfe Interview" - Scannán d’agallamh & an bhileog oibre a ghabhann leis


Cleachtadh 2.4.2:	 "Bully Dance Video mp4" - Físeán YouTube & an bhileog oibre a ghabhann leis


Cleachtadh 2.4.3: 	 "Cad is bulaíocht ann?” - Cur i láthair ar PowerPoint agus plé ina dhiaidh


 Cleachtadh 2.4.4:	"Marlee’s Real Life Story" - Físeán YouTube & an bhileog oibre a ghabhann leis


 Cleachtadh 2.4.5:	"Cyber Bullying Ireland" - Físeán YouTube & an bhileog oibre a ghabhann leis


Cleachtadh 2.4.6:	 "Spot it and Stop it" - Físeán idirghníomhach YouTube,  plé i gcaitheamh an fhíseáin agus/nó ina dhiaidh 


Cleachtadh 2.4.7: 	Comórtas líníochta


Cleachtadh 2.4.8:  	Comórtas do scannán gairid 


+	Suirbhéanna: 	Ón mír Iarbhunscoil/Eachtraí (ceann amháin ar a laghad gach leath-théarma). Tá an cur chuige 'Athrú seachas Milleán' le míniú roimh gach suirbhé











Breac-chuntas ar Shnáithe 1 na hIarbhunscoile – 


Uirlisí chun Feasacht a Mhúscailt 





Uirlisí chun déileáil le cásanna ina bhféadfadh bulaíocht bheith i gceist


Ní mór gach eachtra nó cúis amhrais a thuairiscítear a fhiosrú agus déileáil léi.


Gheobhaidh tú thíos liosta iomlán d'uirlisí/leathanaigh do na céimeanna éagsúla a bhaineann le bulaíocht a fhiosrú. I bhformhór na gcásanna, áfach, ní theastaíonn ach iad seo: 


CÉIM RIACHTANACH 1 (a) & (b) (cúl le cúl): Chun taifead a dhéanamh ar thuairisc ar bith ar bhulaíocht mar aon leis an dul chun cinn ó thaobh déileáil léi.


CÉIM RIACHTANACH 2 (a) & (b): Eolas do dhaltaí roimh shuirbhé ranga agus ansin tógann ceachtar suirbhé thart ar 10 nóiméad. Má thugann sé dóthain eolais, is féidir leat leanúint ar aghaidh go dtí an 


t-agallamh. 


CÉIM RIACHTANACH 3 (a) & (b) (cúl le cúl): Le húsáid san agallamh leis an dalta a bhfuil bulaíocht curtha ina leith. Tógann sé thart ar 30 nóiméad.


CÉIM RIACHTANACH 4 (a) nó (b) (foirm ghealltan- ais): Le líonadh má admhaíodh/cruthaíodh bulaíocht ag an agallamh.


Céim Roghnach 2 (c) – Gealltanas maidir le páirt a ghlacadh Má bhí bulaíocht forleathan sa rang nó má tugadh "níl a fhios agam" mar fhreagra ar a lán ceisteanna sa suirbhé, leag béim arís ar an gcur chuige "Athrú Seachas Milleán" agus ansin iarr ar an rang an foirm seo a líonadh isteach agus a shíniú, á admháil má ghlac siad páirt agus ag tabhairt gealltanais nach nglacfaidh siad páirt.


D'fhéadfadh cuid de na leathanaigh eile bheith riachtanach ó am go chéile, go hairithe i gcásanna tromchúiseacha.


LIOSTA UIRLISÍ/LEATHANACH


Má fhaightear tuairisc ar bhulaíocht a d'fhéadfadh bheith ar bun, líon isteach Céim 1 (a) – Foirm Tuairisce na hEachtra. Ar chúl na foirme seo tá Céim 1 (b) – An  fhoirm le haghaidh bearta a rinneadh. Ar an bhfoirm seo déantar taifead gearr ar na bearta a dhéantar de thoradh ar an tuairisc, de réir mar a tharlaíonn siad. 


Fiú má bhíonn na fíricí ar eolas, léigh/déan achoimre ar Céim 2 (a) – Eolas roimh shuirbhé ranga do na daltaí agus ansin déan suirbhé le Céim 2 (b) – Suirbhé Rialta Ranga chun "na fíricí a fháil amach", chun finnéithe eile a shainaithint agus chun a lán "foinsí" féideartha a chruthú le go dtabharfaí cosaint d'aon duine a thug tuairisc. 








Más gá tar éis sin, le húsáid Céim 2 (c) – Gealltanas maidir le páirt a ghlacadh, iarr ar an rang a líonadh isteach agus a shíniú, á admháil má ghlac siad páirt agus ag tabhairt gealltanais nach nglacfaidh siad páirt feasta.


Más gá, cuir ar gach finné atá sainaitheanta Céim 2 (d) – Tuairisc ó Dhuine a Chonaic Eachtra a líonadh isteach. 


Más gá, Iarr ar an bhfoireann aiseolas a thabhairt. Bain úsáid as Céim 2 (f) – Foláireamh maidir le daltaí i mbaol, Céim 2 (g) – Foláireamh  maidir le teannas idir daltaí nó Céim 2 (h) – Foláireamh maidir le dalta a bhfuil bulaíocht á déanamh air.


Más gá, sa chás (an-neamhghnách) nach dtugtar dóthain eolais, bain úsáid as Céim 2 (e) – Agallaimh Aonair Lán-ranga (le cabhair ó mhúinteoirí a bhfuil taithí acu). Cuir an fhoirm in oiriúint do na líomhaintí atá i gceist. 


3.	Cuir agallamh ar dhaltaí a bhfuil bulaíocht curtha ina leith. Bain úsáid as Céim 3 (a) – Bileog agallaimh maidir le bulaíocht atá curtha i leith dalta.  San agallamh, bain úsáid as Céim 3 (b) – Seicliosta ar Iompar Bulaíochta  le fáil amach cén sórt iompair a bhí i gceist agus/nó cé chomh tromchúiseach is a bhí sé.


4.	Iarr ar gach duine a rinne bulaíocht Gealltanas simplí Dalta a líonadh isteach agus a chomhlíonadh.  Bain úsáid as Céim 4 (a) – Gealltanas Iompraíochta an Dalta. I gcás bulaíocht níos tromchúisí (nó má rinne an dalta seo bulaíocht cheana, e.g. i gcoinne dalta eile), bain úsáid as Céim 4 (b) – Gealltanas Iompraíochta an Dalta agus Tuismitheora.


5.	Críochnaigh Céim Riachtanach 1 (b) – An  fhoirm le haghaidh bearta a rinneadh.  


6.	Tamall ina dhiaidh sin, más cuí, iarr ar an dalta a bhí ina sprioc Céim 2 (i) – Ráiteas tionchair ó dhalta a ndearnadh bulaíocht air/uirthi a líonadh isteach. 


Cé go mbíonn toradh sásúil tapa ar an gcuid is mó d'fhiosrúcháin ina n-úsáidtear na huirlisí sin, bíonn níos mó de na huirlisí ag teastáil i gcásanna áirithe agus tógann siad níos mó ama. Bí foighneach le do thoil. 


Chomh maith leis sin, d'fhéadfadh cathú a bheith ort uaireanta rud éigin an-mhór ar fad a dhéanamh mar fhreagra ar an mbulaíocht. Ná déan é sin le do thoil! D'fhéadfadh an dalta atá ina sprioc a bheith thíos leis. Cuimhnigh gurb é an príomhchuspóir ná gealltanas sínithe a fháil go gcuirfear stop leis an mbulaíocht agus go gcomhlíonfar an gealltanas sin. 





Snáithe 2 – Déileáil le heachtraí/cásanna ina bhféadfadh bulaíocht bheith i gceist








Tá gach leathanach a úsáidtear faoi rún ach amháin má dheachtaíonn ordú dlí a mhalairt. Má chomhlíonann dalta a c(h)éad ghealltanas frithbhulaíochta, ba chóir na leathanaigh a chomhdú agus gan iad a thaispeáint d'aon duine e.g. tuismitheoirí, an Príomhoide. Má bhriseann dalta an gealltanas sin, áfach, is féidir eolas a nochtadh agus síníonn tuismitheoir nó caomhnóir an chéad ghealltanas eile chomh maith leis an dalta féin.

